
SPRENDIMAS
DĖL LAISVOS VALSTYBINĖS ŽEMĖS SKLYPO VEIVERIŲ SEN., KAMPINIŲ K., PRIPAŽINIMO BŪTINU VISUOMENĖS POREIKIAMS IR JO ĮTRAUKIMO Į NEPRIVATIZUOTINŲ SKLYPŲ SĄRAŠĄ

2017 m. lapkričio 30 d. Nr. T3-298
Prienai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos žemės reformos įstatymo 13 straipsnio 2 punktu, atsižvelgdama į Veiverių seniūnijos 2017-11-08 raštą Nr. 7-355 ,,Dėl įtraukimo į neprivatizuojamų objektų sąrašą“, Prienų rajono savivaldybės taryba nusprendžia:
1. Pripažinti apie 0,90 ha ploto valstybinės žemės sklypą, esantį Veiverių sen., Kampinių k., būtinu visuomenės poreikiams ir įtraukti jį į neprivatizuotinų sklypų sąrašą, patvirtintą Prienų rajono savivaldybės tarybos 2007 m. balandžio 26 d. sprendimu Nr. T3-35 ,,Dėl laisvos valstybinės žemės sklypų pripažinimo būtinais visuomenės poreikiams ir jų įtraukimo į neprivatizuotinų sklypų sąrašą“ (schema pridedama).
2. Siūlyti Nacionalinės žemės tarnybos prie Žemės ūkio ministerijos Prienų ir Birštono skyriui šio sprendimo 1 punkte nurodyto laisvos valstybinės žemės sklypo neprivatizuoti.
Šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo įteikimo suinteresuotai šaliai dienos gali būti skundžiamas Kauno apygardos administraciniam teismui (A. Mickevičiaus g. 8A, Kaunas).

